armvectores/hy_wikipedia_2023 huggingface dataset:
Տիգրան Աթաբեկյան

Տիգրան Նազարի Աթաբեկյան (օգոստոսի 10, 1888(1888-08-10), Թիֆլիս, Ռուսական կայսրություն - հուլիսի 13, 1959(1959-07-13), Թբիլիսի, Վրացական ԽՍՀ, ԽՍՀՄ), հայ աշխարհագրագետ։ Պրոֆեսոր (1938)։


== Կենսագրություն ==
Տիգրան Աթաբեկյանը ծնվել է 1888 թվականին Թիֆլիս քաղաքում։ 1914 թվականին ավարտել է Սանկտ Պետերբուրգի պոլիտեխնիկական ինստիտուտի տնտեսագիտական բաժինը, 1917 թվականին՝ Մոսկվայի առևտրային ինստիտուտը։
Դասավանդել է Թբիլիսիի, Անդրկովկասի կոմիտեի (աշխարհագրության ամբիոնի վարիչ), Քութայիսի մանկավարժական համալսարաններում, Վրաստանի կոմերտմիության բարձրագույն դպրոցում։
1933-1935 թվականներին եղել է Երևանի պետական համալսարանի տնտեսական աշխարհագրության ամբիոնի վարիչ։ 1938-1947 թվականներին դասավանդել է Քութաիսիի մանկավարժական ինստիտուտում և Թբիլիսիի համալսարանում։ Պրոֆեսոր Աթաբեկյանը թողել է գիտական աշխատություններ, որոնք վերաբերում են Անդրկովկասի տնտեսական աշխարհագրության հարցերին։
Աշխատանքները վերաբերում են Հարավային Կովկասի տնտեսական աշխարհագրության հարցերին։


== Ծանոթագրություններ ==
Ֆաթալի խան

Ֆաթալի խան (ադրբ.՝  قوبالی فتحعلی خان, Fətəli xan Qubalı կամ Fətx Əli-xan Qubalı, մարտի 22, 1736(1736-03-22), Ղուբայի խանություն - մարտի 22, 1789(1789-03-22), Բաքու), Ղուբայի խանության կառավարիչ 1758 թվականից։
Իր հայր Հուսեյն Ալի խանից ժառանգություն ստանալով միայն Ղուբայի խանությունը, հետագայում իրեն է ենթարկել Դերբենդի, Բաքվի, Շիրվանի և մի քանի այլ խանությունները, այդպիսով իր շուրջ համախմբելով մերձկասպյան հողերը մինչև Արդաբիլ։ Ֆաթալի խանը Ռուսաստանի հետ մերձեցման կողմնակից էր։ Նրա մահից հետո իր ստեղծած պետությունը քայքայվել է։


== Անձնական կյանք ==
Ֆաթալին ունեցել է 4 կին, 6 երեխա։
Դիրք (պար)

Անգլիական պարային բառապաշարում  (անգլ.՝ position)  բառը բացարձակապես ճշգրիտ համարժեք չէ ռուսերեն «позиция » բառին, քանի որ առաջինի հետ նաև օգտագործվում է (անգլ.՝ pose) բառը։ Այս բառագործածման տարբերությունը կարելի է տեսնել հաջորդ մեկնաբանության միջոցով (հոդված Dance position):

Պարային դիրք (անգլ.՝ Dance position) պարող կամ պարային զույգերի ընդհանուր դիրք, որը նրանք զբաղեցնում են պարի ընթացքում։ Համապատասխան պարային դիրքերի նկարագրությունը և մշակումը պարի տեխնիկայի կարևոր մասն են կազմում։
Պարային դիրքեր (անգլ.՝ Dance positions) առանձին պարողներ կարող են մանրամասն մշակել հատուկ դիրքերի նկարագրություններ (positions) մարմնի, գլխի, ոսկրերի, ձեռքերի, ոտքերի։
Պարային դիրքեր ( անգլ.՝ Dance positions) զույգը լրացուցիչ բնութագրվում է  կապի տեսանկյունից (connection), զույգերի հարաբերական կողմնորոշմամբ և նրանց շարժումների ուղղությամբ (փաստացի կամ ենթադրյալ)։
Բալետում  (անգլ.՝ pose)  տերմինը օգտագործվում է ստատիկ պարային դիրքեր  նկարագրելու համար, որոնցից կարևորները համարակալված են առաջին (First position) մինչև հինգերորդ դիրքերը (Fifth position), որոնք նկարագրվում են բալետի տերմինաբանական բառարանում։Ինչպես երևում է շարադրանքից, չնայած այն հանգամանքին, որ բալետում «դիրքը=position» և թափանցում է անգլերեն, այլ լեզուներ, այնուամենայնիվ պարողի ստատիկությունը  այս կամ այն բալետային դիրքում, ավելի համարժեք նկարագրում է անգլերեն (pose) տերմինը։
Ծննդյան կղզու դրոշ

Ծննդյան կղզու դրոշ (անգլերեն՝ Flag of Christmas Island), Ծննդյան կղզու պաշտոնական պետական խորհրդանիշերից մեկը։ Լայնքի և երկայնքի հարաբերակցությունը 1։2 է։ Դրոշը ընդունվել է 2002 թվականի հունվարի 26-ին։


== Աղբյուրներ ==
Christmas Island flag (անգլ.)
Նոլենդորֆպլաց

Նոլենդորֆպլաց (գերմ.՝ Nollendorfplatz), բեռլինցիների խոսակցականում՝ պարզապես Նոլլի (գերմ.՝ Nolli), Բեռլինի քաղաքային հուշարձաններից մեկն է Շյոնեբերգ շրջանում։ Հայտնի է նաև որպես քաղաքի գեյ-թաղամաս։ 


== Անվան պատմություն ==
Հրապարակը հիմնադրվել է 1880 թվականին, սակայն 1864 թ. Նոյեմբերի 27-ին ստացավ անունը` ի պատիվ Կուլմի և Նոլֆենդորֆի, 1813 թվականի օգոստոսի 29-30-ը Նապոլեոնի դեմ ազատագրման պատերազմի զոհերի հիշատակին։
Նոլենդորֆը (գերմ.՝ Nollendorf, չեխ․՝ Nakléřov) գտնվում է Բոհեմիայում։ 
Նախքան անվանափոխությունը, Նոլենդորֆպլացը եղել է Գուրտելսթրաս փողոցի մի մասը  (գերմ.՝ Gürtelstraße): 
Մինչև 1938 թվականը   Նոլենդորֆպլացի արևմտյան մասը պատկանում էր Շարլոտտենբուրգին։


== Շրջակայք ==
Հրապարակում գտնվում է 1906 թվականին կառուցված «Դերասանների Տունը», հետագայում կառուցվեց Metropol-Theater:
Հրապարակում է գտնվում Բեռլինի հայտնի «Hartnaksula» լեզվի դպրոցը, որն ունի գրեթե մեկ դարյա պատմություն։


== Նոլենդորֆպլաց կայարան ==
1902 թ-ին կառուցված Nollendorfplatz երկաթուղային կայարանն այսօր սպասարկվում է  Բեռլինի ստորգետնյա U1, U2, U3 և U4 ուղիները։
Կայանը բաղկացած է վերնամասից, որտեղ գտնվում են U2 երկաթուղու  գնացքները, և երկու  ստորգետնյա ուղիներից (U1, U3 և U4 գծերը)։
Երկրի ստորգետնյա մակարդակները միացված են սանդուղքով։


== Գեյ թաղամաս ==

Թաղամասն ի սկզբանե եղել է գեյերի բնակատեղի։ Այն գտվնում է Ֆուգերշտրասե (գերմ.՝ Fuggerstraße), Մոշտրասսե և Նոլենդորֆպլաց փողոցների խաչմերուկում։ Թաղամասի կենտրոնում գործում են սրճարաններ, գինետներ, խորտկարաններ և խանութներ բացառապես համասեռական հասարակության համար։  Իսկ նույն հրապարակում գտնվող Goya ակումբում շաբաթվա մի քանի օրը անցկացվում են գիշերային դիսկոտեկներ։ Հրապարակում գործում է Mann-O-Meter տեղեկատվական - խորհրդատվական կենտրոնը, որտեղ տրամադրվում են տարբեր բնույթի ծառայություններ և անցկացվում են ժամանցային միջոցառումներ։ Հրապարակից վերև գտնվում է Գերմանիայի գեյերի և լեսբուհիների միության գրասենյակը։
1993 թվականից հունիս ամսվա մեկ օրը անցկացվում է Christopher Street Day, գեյերի և լեսբուհիների տոն, որն ուղեկցվում է երգ ու պարով, հանդիսություններով, առևտրով։ Այդ օրն այստեղ են գալիս տասնյակ հազարավոր տուրիստներ տարբեր երկրներից։ 2007 թվականի միջոցառմանը հյուրերի քանակն անցնում էր 420 հազարից։
1989 թվականին, նացիստների կողմից զոհված համասեռականների և լեսբուհիների հիշատակին AHA-Berlin կազմակերպության կողմից Նոլենդորֆպլաց կայարանի մուտքի մոտ տեղադրվեց հուշատախտակ՝ վարդագույն եռանկյան տեսքով։


== Ծանոթագրություններ ==


== Արտաքին հղումներ ==
Городской портал Nollendorfplatz-Berlin.de (գերմ.)
Городской портал Nollendorfplatz.com Archived 2019-04-04 at the Wayback Machine. (գերմ.)
Լևկով (այլ կիրառումներ)

Լևկով, կարող է վերաբերել՝

Լևկով - գյուղ, Ուկրաինայի Ժիտոմիրի մարզի Ժիտոմիրի շրջանում
Լևկով - գյուղ, Ուկրաինայի Վիննիցայի մարզի Կռիժոպոլի շրջանում
Մ.թ.ա. 208


== Դեպքեր ==


== Ծնունդներ ==


== Մահեր ==
Խիզախը (ֆիլմ, 2007)

Խիզախը (անգլ.՝ The Brave One), դրամա, թրիլեր։ Թողարկվել է 2007 թվականին։ Ռեժիսորը Նիլ Ջորջանն է։


== Սյուժե ==
Երեկոյան զբոսանքի ժամանակ Էրիկայի և նրա փեսացուի՝ Դևիդի վրա հարձակվել էին հանցագործներ, տեղի է ունեցել դաժան ծեծ։


== Դերերում ==
Ջոդի Ֆոսթեր - Էրիկա Բեյն
Նևին Էնդրյուս - Դևիդ Կիրմանի
Տեռենս Հովարդ - Շոն Մերսեր
Նիկի Կատտ - Վիտալի
Մերի Ստինբյորգեն - Քերոլ
Ջեյն Ադամս - Նիկոլ
Զոի Կրավից - Հլոյա


== Անվանակարգերը ==
2008 թվականին Ջոդի Ֆոստերը առաջադրվել է «Ոսկե Գլոբուս» և «Դրամայի լավագույն դերասանուհի» անվանակարգերում։


== Ծանոթագրություններ ==


== Արտաքին հղումներ ==
Խիզախը ֆիլմը Internet Movie Database կայքում
Խիզախը ֆիլմը allmovie կայքում
Ֆլերակ (Շարանտի գավառ)

Ֆլերակ (ֆր.՝ Fleurac), համայնք Ֆրանսիայի Նոր Ակվիտանիա մարզի Շարանտ գավառում:
Բնակչությունը 2008 թվականի դրությամբ կազմում է 228 մարդ, բնակչության խտությունը` 105.07 մարդ/կմ²: Բնակավայրը զբաղեցնում է 2.17 կմ² տարածք:


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 105 կմ հարավ, Անգուլեմ քաղաքից` 21 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 125 աշխատունակ (15-64 տարեկան) բնակիչ, որոնցից ակտիվ էին 95-ը, իսկ ոչ ակտիվները` 30: Ակտիվության ցուցանիշը կազմում է 76,0 %: 95 աշխատունակ մարդկանցից աշխատել է 88 անձ (42 տղամարդ և 46 կին): Գործազուրկ են եղել 7 անձ (2 տղամարդ և 5 կին): 30 անաշխատունակներից 3-ը եղել են աշակերտներ կամ ուսանողներ, 25-ը` թոշակառուներ, իսկ 2-ը չեն աշխատել տարբեր պատճառներով:


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մաուգլի: Ջունգլիների լեգենդը

«Մաուգլի" Ջունգլիների լեգենդը» (անգլ.՝ Mowgli: Legend of the Jungle), ամերիկյան արկածային դրամատիկական ֆիլմ, որը նկարահանել է ռեժիսոր Էնդի Սերքիսը։
Netflix սթրիմինգային ծառայությունը ֆիլմը թողարկել է միաժամանակ ամբողջ աշխարհում 2018 թվականի դեկտեմբերի 7-ին։


== Սյուժե ==
Ֆիլմը պատմում է Մաուգլի անունով տղայի մասին (Ռոհան Չենդ), որը հասակ է առել վայրի բնության մեջ։ Նա Բալու անունով արջի (Էնդի Սերքիս) և Բագիրա անունով պանտերայի Քրիստիան Բեյլ) հովանավորությամբ սովորում է ջունգլիներում տիրող դաժան պայմաններին, նա ջունգլիների մյուս կենդանիներին ընդունում է որպես իրենցից մեկը։ Բոլորին, բացի մեկից՝ Շեր Խան անունով սարսափելի վագրից (Բենեդիկտ Քամբերբեչ)։ Բայց ջունգլիներում կարող են լինել ավելի շատ վտանգներ, քանի որ Մաուգլին դեմ առ դեմ հանդիպում է իր մարդկային ծագմանը։


== Դերերում ==
Ռոհան Չենդ - Մաուգլի
Մեթյու Ռիզ - Ջոն Լոքվուդ
Ֆրիդա Պինտո - Մեսուա
Քրիստիան Բեյլ - Բագիրա
Բենեդիկտ Քամբերբեչ - Շերխան
Քեյթ Բլանշետ - Կաա
Թոմ Հոլլանդեր - Թաբակի
Էնդի Սերքիս - արջ Բալու
Փիթեր Մալլան - Աքելա
Նաոմի Հարիս - Նիշա 
Էդդի Մարսան - Վիհան
Ջեք Ռեյնոր - գայլի եղբայրը
Լուիս Էշբորն Սերքիս - Բուտ


== Նկարահանումներ ==
Նկարահանումները պաշտոնապես սկսվել են 2015 թվականի մարտի 9-ին։


== Վարձույթ ==
Ֆիլմի պրեմիերան ԱՄՆ-ում նախատեսվել է 2018 թվականի հոկտեմբերի 19-ին։ Սակայն 2018 թվականի հուլիսի վերջին հայտնի է դարձել, որ Warner Bros. ստուդիան Netflix-ին է վաճառել «Մաուգլի» ֆիլմի տեղայնացման իրավունքը, որն այդպիսով չպետք է հայտնվի կինոթատրոնների էկրաններին։ Սկզբում նախատեսված ամսաթվին՝ հոկտեմբերի 18-ին, «Ջունգլիների գրքի» «մռայլ» էկրանավորումը թողարկել չեն հասցնի, և ֆիլմը լույս կտեսնի սթրիմինգային ծառայությամբ միայն 2019 թվականին։ Սերքիսի խոսքով՝ մանուկը կխուսափի այլ ֆիլմերի հետ համեմատումից, իսկ «Մաուգլիի» հեղինակները կմշակեն ֆիլմն առանց շտապելու և առանց ճնշումների։ Netflix-ը հրապարակել է ֆիլմի թրեյլերը 2018 թվական նոյեմբերի 9-ին։ Այդ ժամանակ էլ հայտնի է դարձել, որը ֆիլմը թողարկվելու է 2018 թվականի դեկտեմբերի 7-ին։


== Ծանոթագրություններ ==


== Արտաքին հղումներ ==
«Մաուգլի» ֆիլմը Netflix կայքում
«Մաուգլի: Ջունգլիների լեգենդը»(անգլ.) ֆիլմը Internet Movie Database կայքում
«Մաուգլի: Ջունգլիների լեգենդը»(անգլ.) ֆիլմը Box Office Mojo  կայքում
Իուլիան Ռուկավիշնիկով

Իուլիան Ռուկավիշնիկով (ռուս.՝ Иулиа́н Митрофа́нович Рукави́шников, սեպտեմբերի 29, 1922(1922-09-29), Մոսկվա, Խորհրդային Ռուսաստան - դեկտեմբերի 14, 2000(2000-12-14), Մոսկվա, Ռուսաստան), խորհրդային քանդակագործ։ Ռուսաստանի գեղարվեստի ակադեմիայի ակադեմիկոս (1997, թղթակից-անդամ՝ 1978): ԽՄԿԿ անդամ (1970)։


== Կենսագրություն ==
Իուլիան Ռուկավիշնիկովը ծնվել է 1922 թվականին Մոսկվայում։ Վասիլի Իոսիֆովիչ Ստալինի հետ սովորել է ամառային դպրոցում։ 1952 թվականին ավարտել է Սուրկովի անվան Մոսկվայի գեղարվեստական ինստիտուտի քանդակագործության բաժինը, եղել Ալեքսանդր Մատվեևի, Նիկոլայ Տոմսկու ուսանողը։ Որդու՝ Ալեքսանդր Ռուկավիշնիկովի հետ մասնակցել են «М'АРС» պատկերասրահի հիմնադրման աշխատանքներին։
Իուլիան Ռուկավիշնիկովը մահացել է 2000 թվականի դեկտեմբերի 14-ին։ Թաղված է Մոսկվայի Վագանկովյան գերեզմանատանը։
Աշխատանքներից գտնվում են Տրետյակովյան պատկերասրահում։


== Անդամակցություն ==
ԽՍՀՄ գեղարվեստի ակադեմիայի թղթակից-անդամ (1978)
Ռուսաստանի գեղարվեստի ակադեմիայի իսկական անդամ (1997)


== Ստեղծագործություններ ==
1960 թվականին՝ Անտոն Չեխովի հուշարձան (Տագանրոգ, Ռուսաստան)
1971 թվականին՝ Ակադեմիկոս Ի. Վ. Կուրչատովի հուշարձան (Մոսկվա, Ռուսաստան)
1974 թվականին՝ Ալեքսեյ Շչուսևի հուշարձան՝ ճարտարապետ Բորիս Տխորի հետ համատեղ (տեղադրվել է 1980 թվականին) (Մոսկվա, Գրանատնի նրբանցք 7)
1975 թվականին՝ Հուշակոթող Յու. Ա. Գագարինի և Վ. Ս. Սերյոգինի մահվան վայրում
1987 թվականին՝ Նիկոլայ Ստրոևի կիսանդրի, ճարտարապետ՝ Գլեբ Մակարևիչ (Լենինգրադյան պողոտա 59)
1983 թվականին՝ Միխայիլ Սուսլովի և Լեոնիդ Բրեժնևի կիսանդրիներ Կրեմլի Նեկրոպոլիսում, Մոսկվա
1984 թվականին՝ «Ռոստովի ազատարարներ» կոթող (Ա. Ֆիլիպովի հետ համատեղ, Դոնի Ռոստով, Ռուսաստան)
1990-ական թվականներին՝ «Կյանքի ծառը», ԽՍՀՄ ներկայացուցչությունը ՄԱԿ-ում (Նյու Յորք, ԱՄՆ)
1990-ական թվականներին՝ «Քրիստոսի խաչելություն» բարձրաքանդակ (Քրիստոս Փրկիչ տաճար, Մոսկվա, Ռուսաստան)


== Պարգևներ և մրցանակներ ==
ԽՍՀՄ ժողովրդական արտիստ (1988)
Ռուսաստանի Դաշնության պետական մրցանակ (1999)՝ «Բնություն (էվոլյուցիա և փոխակերպումներ)» քանդակների շարքի համար
Լենինյան կոմերիտմիության մրցանակ (1978)՝ Վլադիմիրի մարզի Կիրժաչսկի շրջանում Յու. Ա. Գագարինի և Վ. Ս. Սերյոգինի մահվան վայրում հուշակոթող ստեղծելու համար


== Ընտանիք ==
Հայր՝ Միտրոֆան Ռուկավիշնիկով, քանդակագործ
Կին` Անգելինա Նիկոլաևնա Ֆիլիպովա, քանդակագործ
Որդի՝ Ալեքսանդր Իուլիանովիչ Ռուկավիշնիկով, քանդակագործ
Թոռ՝ Ֆիլիպ Ալեքսանդրովիչ Ռուկավիշնիկով, քանդակագործ


== Ծանոթագրություններ ==


== Արտաքին հղումներ ==
Рукавишников - история, биографии.
Памятник на могиле И. М. Рукавишникова
Խունև

Խունև (վրաց.՝ ხუნევი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 600 մետր բարձրության վրա։ Շրջկենտրոն Խարագաուլից հեռու է 43 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 436 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Զանդե

Զանդե, ազանդե կամ նիամ-նիամ, (ինքնանվանումը՝ պազանդե) Աֆրիկայի բնիկ ցեղերից մեկի՝ զանդե ցեղի լեզուն։ Պատկանում է արևելյան սուդանական լեզուների խմբին։ Լեզվակիրների թիվը՝ շուրջ  730,000՝ Կոնգոյում, 350,000՝ Հյուսիսային Սուդանում  (1982), 65,000՝ ԿԱՀ-ում։ Որպես երկրորդ լեզու խոսողների թիվը Հյուսիսային Սուդանում՝ 100,000 (2013 թվական)։ Ընդհանուր խոսողների թիվը ավելի քան 1 միլիոն 142 հազար մարդ։


== Դասակարգում ==
Զանդե լեզվի նախկին ուսումնասիրությունների արդյունքում այն դասել են ուբանգական լեզվական խմբին, սակայն այսօր այդ դասակարգումը քննադատությունների չի դիմանում։ Պարզ չէ նաև լեզվի նիգերոկոնգոլեզյան լեզուների մակրոընտանիքին դասվելու հարցը։


== Ծանոթագրություններ ==
Ամարդոս

Ամարդոս, Գզըլյոզեյն, Կզըլուզեն, Ղզըլուզեն, Սեֆիրռաւդ, Սեֆիրռաւտ, Սեֆիրռատ, գետ Իրանում, Տիգրիսի ավազանում, հոսում է Ուրմիա լճի հարավային կողմով։


== Ծանոթագրություններ ==
Այգեձոր (Գորիսի շրջան)

Անվան այլ կիրառումների համար տե՛ս՝ Ազատաշեն (այլ կիրառումներ)Այգեձոր (նախկին անվանումը` Մաղանջուղ), լքված գյուղ Հայաստանի Սյունիքի մարզի Գորիսի տարածաշրջանում, Գորիս քաղաքից մոտ 7 կմ հարավ-արևելք, ծովի մակարդակից մոտ 1200 մ բարձրության վրա։
Մաղանջուղ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։ Գյուղը վերանվանվել է Այգեձոր ՀԽՍՀ Գերագույն խորհրդի 1950 թ. ապրիլի 19-ի հրամանագրով։ 1970-ական թվականներին միավորվել է Ձորաշեն և Ազատաշեն գյուղերի հետ` կազմելով Հարթաշեն գյուղը։ Ներկայումս լքված է։
Գյուղն ունեցել է միջնակարգ դպրոց, ակումբ-գրադարան, բուժկետ, անասնաբուժարան, էլեկտրաաղաց։ Մտել է պետական «Զանգեզուր» կաթնաանասնապահական տնտեսության մեջ։


== Բնակչություն ==
Գյուղը լքված է 1970-ական թվականներից, ներկայումս բնակչություն չունի; Նախկինում բնակեցված է եղել հայերով, բնակչության փոփոխությունը ժամանակի ընթացքում` ստորև.


== Ծանոթագրություններ ==
Կարասու Ներքին

Կարասու Ներքին, գյուղ Արևմտյան Հայաստանում, Բիթլիսի վիլայեթի Խիզանի գավառակում։
1890-ական թվականներին Կարասուն ուներ 31 տուն հայ բնակիչ։
Գյուղն ուներ Ս. Աստվածածին անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Apple HomePod

Apple HomePod, Apple ընկերության կողմից արտադրված ձայնային կառավարմամբ մատակարարված խելացի էլեկտրոդինամիկական բարձրախոս, որն իր աշխատանքի ժամանակ օգտագործում է հարց-պատասխան համակարգով աշխատող ամպային անձնական ձայնային օգնական Apple Siri-ն։ Արտադրանքը ներկայացվել է 2017 թվականի հունիսի 5-ին WWDC 2017 կոնֆերանսի ժամանակ։
Տվյալ «խելացի» էլեկտրոդինամիկական բարձրախոսի վաճառքները պետք է սկսվեն 2017 թվականի դեկտեմբերին ԱՄՆ-ում, Կանադայում, Մեծ Բրիտանիայում և Ավստրալիայում 349$ արժեքով։


== Առավելություններ ==
Apple HomePod-ը կարող է անմիջականորեն աշխատել Apple Music համացանցային ծառայության հետ և բացել փլեյլիսթերը՝ անկախ նրանից, թե ինչ սարքերում էին նրանք ստեղծված եղել։ Նա ընդունակ է օգտագիրոջ հետ սահմանափակ ձայնային փոխազդեցության, երաժշտության և աուդիոգրքերի վերարտադրման, պոդկաստների փոխհաղորդման, իր օգնությամբ կարելի է իմանալ լուրերը, եղանակի տեսությունը, ինֆորմացիա ստանալ ճանապարհային խցանների և մոտակա սպորտային իրադարձությունների մասին, զարթուցիչ տեղադրել, ձևակերպել անձնական օրակարգի նպատակների ցանկ և այլն։
Իսկ կարգավորված ծրագրային պլատֆորմի դեպքում այն կարող է ղեկավարել որոշ սմարթ-սարքերով, ինչպիսիք են՝ սմարթ-վարագույները, սմարթ-օդորակիչները, սմարթ-սառնարանները, խելացի լուսավորությունը և այլ «խելացի» կենցաղային էլեկտրասարքեր՝ իրենցից ներկայացնլով խելացի տան հանգույց։


== Սարքավորում ==
Apple HomePod–ում օգտագործվում է ARM ճարտարապետությամբ 64  բիթանոց երկմիջուկային Apple A8 միկրոպրոցեսոր և AirPlay 2 տեխնոլոգիայով պատրաստված Wi-Fi անլար կապի ապահովման պրոցեսորների կոմպլեքս։ Այն իր մեջ նաև ներառում է օգտագիրոջից հրամաններ ստանալու և շրջապատող ձայները լսելու համար նախատեսված վեց բարձրախոս։


== Տես նաև ==
Apple
Apple Siri


== Ծանոթագրություններ ==


== Արտաքին հղումներ ==
«Welcome HomePod»։ Apple Inc 
«Apple анонсировала «умную колонку» HomePod»։ 3DNews.։ 6 июня 2017
Էդաֆոն

Էդաֆոն (հին հունարեն՝ ἔδᾰφος, ἔδᾰφεος՝ հիմք, հող), հողում բնակվող բոլոր կենդանի օրգանիզմների ամբողջությունն է (վիրուսներ, բակտերիաներ, սնկեր, ջրիմուռներ, որդեր, հոդվածոտանիներ, բույսերի կենդանի արմատային համակարգ, կաթնասուններ և այլն)։


== Դեր և նշանակություն ==
Էդաֆոնի կազմում մեծ նշանակություն ունեն միկրոօրգանիզմները և բույսերի կենդանի արմատային համակարգերը, որոնց գործունեությունն ապահովում է օրգանական նյութերի շրջապտույտը, մոլեկուլային ազոտի ֆիքսումը, հողի բերրիության կուտակումը և հողում ընթացող շատ այլ գործընթացներ։
Տերմինը շրջանառության է դրվել գերմանացի կենսաբան Ռ. Ֆրանսեի կողմից՝ 1921թ-ին։ Էդաֆոնի կազում ընդգրկված օրգանիզմները պատկանում են տարբեր կարգաբանական խմբերին։ Ըստ կենսազանգվածի և տեսակային կազմի, միկրոօրգանիզմները և անողնաշարավորները գերազանցում են մնացած օրգանիզմներին։ Էդաֆոնն իր ազդեցությունն է ունենում հողի ֆիզիկական, քիմիական գործընթացների վրա, քանի որ դրա միջոցով հողում տեղի են ունենում օրգանական նյութերի սինթեզ և միևնույն ժամանակ տարրալուծում, հումիֆիկացում և այլն։


== Էդաֆոնային գործոններ ==
Դրանք հողային պայմաններն են, որոնք ազդում օրգանիզմների կենսագործունեության վրա (հողի բերրիություն, ջերմություն, խոնավություն, pH, աղերի պարունակություն, օդաջրաթափանցելիություն և այլն)։


== Տես նաև ==
Էդատոպ


== Գրականություն ==
Шанда В. І., Євтушенко Е. О., Шанда Л. В. Ґрунт як система факторів і ресурсів екологічних ніш біологічних видів // Ґрунтознавство. 2010. Том 11, № 3-4 ISSN 1684-9094.
Փառքի բլուր (Բելառուս)

Անվան այլ կիրառումների համար տե՛ս՝ Փառքի բլուր (այլ կիրառումներ)«Փառքի բլուր» (բելառուս․՝ Курган Славы), հուշահամալիր՝ նվիրված Երկրորդ համաշխարհային պատերազմի մասնակից խորհրդային զինվորներին։ Գտնվում է Մինսկի Մոսկովյան մայրուղու վրա։ Հեղինակն է Օ. Ստախովիչը, քանդակագործը՝ Ա. Բեմբելը։ Ստեղծվել է 1969 թվականին, Բելառուսիայի օպերացիայի ժամանակ Բելառուսի ազատագրման 25-ամյակի առթիվ։


== Տվյալներ ==
Հուշարձանի ընդհանուր բարձրությունը 70,6 մետր է։ 35 մետր բլուրի վրա է գտնվում քանդակային կոմպոզիցիան՝ բաղկացած 4 սվիններից, որոնցից յուրաքանչյուրն ունի 35,6 մետր բարձրություն։ Սյուները խորհրդանշում են 1-ին, 2-րդ, 3-րդ բելառուսական և 1-ին Մերձբալթյան ռազմաճակատները, Բելառուսի ազատագրումը։ Սյունները շրջապատված են օղակով, որի վրա քանդակված են խորհրդային զինվորների և պարտիզանների քանդակներ։ Օղակի ներսի կողմում փորագրված է տեքստ.

Դեպի բլուր բարձրանում են երկու աստիճանավանդակներ, որոնցից յուրաքանչյուրն ունի 241 աստիճան։
Հուշահամալիրի բացումը կատարվել է 1969 թ.։


=== Հեղինակ ===
Քանդակագործ՝ Անդրեյ Բեմբել, Անատոլի Արտիմովիչ
Ճարտարապետ՝ Օ. Ստախովիչ, Լ. Միցկևիչ, ինժեներ՝ Բ. Լապցևիչ


=== Բաղադրիչ մասեր ===
Փառքի բլուր, 35 մետր
Սյուն - 4 սվիններ (1-ին, 2-րդ, 3-րդ բելառուսական և 1-ին Մերձբալթյան ռազմաճակատներ, Բելառուսի ազատագրում) բարձրությունը 35.6 մ (բլուրի վերևից)


== Գրականություն ==
Б.Стральцов, Курган Славы Archived 2015-04-02 at the Wayback Machine., издательство «Беларусь», Минск, 1973.


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Курган Славы Archived 2013-05-21 at the Wayback Machine.
Микрорайоны Минска - возле Смолевич, Заславля, Кургана Славы(չաշխատող հղում)
К 70-летию Великой Победы Федерация профсоюзов Беларуси реконструирует Курган Славы
Լուսանկարներ Archived 2015-01-01 at the Wayback Machine.
Կոոմոնտե (քաղաք)

Կոոմոնտե (իսպ.՝ Coomonte), քաղաք և մունիցիպալիտետ Իսպանիայում։ Մտնում է Սամորա պրովինցիայի, Կաստիլիա և Լեոն ինքնավար համայնքի կազմի մեջ։ Մունիցիպալիտետը գտնվում է Բենավենտե ի Լոս Վալիես շրջանում։ Տարածքն ընդգրկում է 10 կմ2, բնակչությունը՝ 240 մարդ (2010 թվականի տվյալներով)։ Պրովինցիայի վարչական կենտրոնից գտնվում է 90 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Օզի լեգենդը: Դորոթին վերադառնում է

Օզի լեգենդը․ Դորոթին վերադառնում է (անգլ.՝ Legends of Oz: Dorothy’s Return, սկզբնական անվանումը՝ Dorothy of Oz), Դեն Սեն Պյերի և Ուիլ Ֆիննի կողմից ստեղծված համակարգչային մուլտֆիլ՝ Ռոջեռ Ս․ Բաումի համանուն ֆիլմի էկրանավորումը։ Արտադրվում է անգլ.՝ Summertime Entertainment ընկերության ընտանեկան զվարճալի բաժնում։


== Սյուժե ==
Քիչ ժամանակ էր անցել Դորոթիի և Տոտոշկիի ճանապարհորդությունից Օզ երկրում, սակայն նրա ընկերներին՝ Երկաթե փայտահատին, Խրտվիլակին և Խիզախ Առյուծին անհրաժեշտ է օգնություն։ Ժամանակը Օզի աշխարհում ավելի արագ է անցնում, քան Կանզասում, և Դորոթին տեսնում է, որ Ծաղրածուն՝ Արևմուտքի չար կախարդի եղբայրը, գրավում է Օզի շրջանները, դրանց կառավարիչներին պատանդ է պահում, և գրաված տարածքները ծածկում է մթությամբ։ Նույնիսկ Գլինդան չգիտի, թե ինչ անի Ծաղրածուի հետ, իսկ Դորոթին փրկության վերջին հույսն է։
Երբ աղջիկը ժամանում Օզի աշխարհ, նա պլանավորում է մեկնել Զմրուխտե քաղաք, որպեսզի հանդիպի իր ընկերների հետ և նրանց հետ միասին կանգնեցնի չար կախարդին։ Սակայն չար Ծաղրածուն նրա ճանապարհին արգելքներ է ստեղծում, այդ իսկ պատճառով նրան օգնում են Բուն, Մարշալլա Մելլոուն, Ճենապակե արքայադուստրը և քարշակ Տագը․․․․


== Ֆիլմի ստեղծումը ==
Սկզբում մուլտֆիլմը պլանավորում էին հեռարձակել 2010 թվականին, բայց անհայտ պատճառներով մուլտֆիլմի հեռարձակումը հետաձգվեց մինչև 2011 թվականը, հետո՝ 2012, այնուհետև՝ 2013, և վերջապես՝ 2014 թվականը։


== Հնչունավորման դերասաններ ==
Լիա Միշել - Դորոթի Գեյլ - աղջիկը Կանզասից։
Մարտին Շորտ - Շուտ Ջեստեր  - մուլտֆիլմի գլխավոր ներհակորդ։ Տիրապետու է սև մոգությանը և հատուկ կախարդական գայիսոնին։ Հանդիսանում է արևելքի և արևմուտքի չար կախարդների եղբայրը։
Էյկրոդ Դեն — Խրտվիլակ
Քեյսի Գրեմեռ] — Երկաթե Փայտահատ
Ջեյմս Բելուշի — Վախկոտ Առյուծ
Հյու Դենսի — Մարշալլա Մելլոու
Մեգան Հիլթի — Ճենապակե արքայադուստր
Օլիվեր Փլեթ — Իմաստուն բու
Ստյուարդ Պատրիկ — Բուկսիր Թագ
Պիտերս Բեռնադետ — Գլինդա- բարի փերի
Բրայան Բլեսեդ — Դժվար արտասանվող բառի դատավոր


== Կրկնօրինակ ==
Պոլինա Գագարինա - Դորոթի Գեյլ
Ստանիսլավ Ջունիկով —  Իմաստուն բու
Ալեքսեյ Չումակով — Մաշալ Մելլոու
Գարիկ Խառլամով — Շուտ Ջեսթեր
Ալեքսեյ Գոլովչանսկի — Վախկոտ Առյուծ
Կրիստինա Ասմուս — Գլինդա
Սերգեյ Չիխաչով — Կանզասի Շերիֆ


== Ծանոթագրություններ ==


== Արտաքին հղումներ ==
http://legendsofozmovie.com/ Մուլտֆիլմի. պաշտոնական կայք
Արքայազն Ամադեո Սավոյացու կամուրջ

Արքայազն Ամադեո Սավոյացու կամուրջ, հայտնի է նաև որպես Արքայազնի կամուրջ (իտալերեն՝ Ponte Principe Amedeo Savoia Aosta), կամուրջ Իտալիայի մայրաքաղաք Հռոմում։ Կապում է դեյ Սանգալլո բուլվարը Պիացցա Դելլա Ռովերեին, Պոնտե, Տրաստևերե և Բորգո շրջաններում։ Հատում է Տիբեր գետը։


== Նկարագրություն ==
Կամուրջն ունի 3 աղյուսե կամարներ, որոնք պատված են մարմարով։ Կամարների միջև կան երկու պատուհաններ։ Երկու հիմնասյուները, որոնք ունեն նավակների տեսք, բաժանում են Տիբերը երեք ճյուղի։
Կամուրջը կապում է Սան Ջիովաննի դեյ Ֆիորենտինի բազիլիկը և Վիտտորիո Էմանուելե II փողոցն այն թունելին, որն ուղղվում է դեպի Վիա Աուրելիա փողոց՝ անցնելով Վիա դի Գրեգորիո VII փողոցի միջով։


== Պատմություն ==

Կամուրջը նվիրված է արքայազն Ամադեո Սավոյացուն՝ Եթովպիայի փոխարքային։
Կամրջի կառուցումն իրականացվել է «Stoelker» ընկերության կողմից, իսկ Հռոմի քաղաքապետարանը ձևավորել է այն։
Կամրջի շինարարությունն ավարտվել է 1942 թվականին, 34 ամիս անց և մի քանի ընդհատումներից հետո։ Կառուցման ընթացքում պայմանական երկաթե կամուրջ է անցկացվել, որպեսզի երթևեկությունը չդադարի։


== Արտաքին հղումներ ==
Info
Շքանշանով մարդը (ֆիլմ)

Շքանշանով մարդը, 1932 թվականին Վոստոկկինոյի կողմից թողարկված կինոնկար է։

նկարիչ – Աբրահամ Գոնչարսկի
ֆիլմը նկարահանվել է Յալթայում, (Ուկրաինա)


== Հղումներ ==
«Շքանշանով մարդը» ֆիլմը Кино-Театр.ru կայքում Archived 2013-06-07 at the Wayback Machine.
Հունվարի 29

Հունվարի 29, տարվա 29-րդ օրն է։ 

Տարվա ավարտին մնում է 336 (նահանջ տարիներին՝ 337) օր։


== Դեպքեր ==
1676 - Ֆեոդոր III-ը՝ Ռուսաստանի ցար
1814 - Բրիեննեի ճակատամարտում Ֆրանսիան պարտության է մատնում Ռուսաստանին և Պրուսիային
1861 - Կանզասը վավերացնում է ԱՄՆ սահմանադրությունը և դառնում է միության 34-րդ նահանգը
1886 - Կարլ Բենցը գրանցել է ներքին այրման շարժիչով առաջին մեքենայի արտոնագիրը
1891 - Լիլիուոկալանին՝ Հավայիի վերջին թագուհին
1896 - Էմիլ Գրուբբեն առաջին անգամ օգտագործում է ռադիոակտիվ ճառագայթումը կրծքի քաղցկեղի բուժման նպատակով
1923 - Երևանի պետական համալսարանի բանասիրական ֆակուլտետի հանդիսավոր բացումը
1964 - Ավստրիայի Ինսբրուք քաղաքում մեկնարկում են IX Ձմեռային Օլիմպիական խաղերը
2001 - Ֆրանսիայի նախագահը ստորագրեց Հայոց ցեղասպանության ճանաչման մասին օրինագիծը
2002` ԱՄՆ նախագահ Ջորջ Բուշը գործածում է «Չարիքի առանցք» արտահայտությունը, նկատի ունենալով Իրաքին, Իրանին և Հյուսիսային Կորեային


== Ծնունդներ ==
1455 - Յոհաննես Ռեուխլին, գերմանացի փիլիսոփա և հումանիստ
1688 - Էմանուել Շվեդենբորգ, շվեդ գիտնական, փիլիսոփա, աստվածաբան
1737 - Թոմաս Պեյն, ամերիկացի փիլիսոփա և հեղափոխական
1782 - Դանիել Օբեր, ֆրանսիացի կոմպոզիտոր
1810 - Էրնստ Կումմեր, գերմանացի մաթեմատիկոս
1843 - Վիլյամ Մակկինլի, ԱՄՆ 25-րդ նախագահ
1860 - Անտոն Չեխով, ռուս գրող (մ. 1904)
1866 - Ռոմեն Ռոլան, ֆրանսիացի գրող, հասարակական գործիչ (վ. 1944)
1932 - Հրաչյա Անդրեասյան, ռազմական գործիչ, ՀՀ բանակի գեներալ-լեյտենանտ (մ. 1999)
1951 - Գեղամ Գրիգորյան, օպերային ճանաչված երգիչ, Երևանի Ա. Սպենդիարյանի անվան օպերայի և բալետի ազգային ակադեմիական թատրոնի գեղարվեստական ղեկավար
1954 - Օպրա Ուինֆրի, հանրահայտ ամերիկացի դերասանուհի
1960 - Տիգրան Սարգսյան, ՀՀ 12-րդ վարչապե


== Մահեր ==
1119 - Գելասիոս II, հռոմի պապ
1824 - Ստեփանոս Ագոնց, Մխիթարյան վարդապետ, հայագետ (ծ. 1740)
1919 - Արամ Մանուկյան (ՀՅԴ), պետական, հասարակական գործիչ, Հայոց նորագույն պետականության հիմնադիր (ծ. 1879)
1963 - Ռոբերտ Ֆրոստ, ամերիկացի պոետ (ծ. 1874)
1970 - Լիդդել Հարտ, անգլիացի ռազմական պատմաբան (ծ. 1895)
1994 - Եվգենի Լեոնով, խորհրդային կինոյի և թատրոնի դերասան (ծ. 1926)։
1999 - Մարո Մարգարյան, բանաստեղծ, թարգմանիչ (ծ. 1915)


== Պետական տոներ ==
 Մոլդովա` Դատախազության աշխատողների օր
 Ուկրաինա` Հրշեջների օր
Ուղղախոսություն

Ուղղախոսություն, գրական լեզվում պատմականորեն մշակված և ամրապնդված բանավոր խոսքի նորմաների ընդհանրությունը, որով ապահովվում է ազգային լեզվում գործածվող բառաձևերի միասնական արտասանությունը։ Ուղղախոսությունը նախ և առաջ բառերի ճիշտ արտասանությունն է՝ նրանցում առկա հնչույթների ու բառային շեշտի ընդունելի հնչյունական ձևավորումը։ Այն նպաստում է լեզվական հաղորդակցման ճշտությանն ու արագությանը։ Ուղղախոսության նորմաներից կատարված շեղումները դժվարացնում են հաղորդակցումը, փոխըմբռնումը։ Ողղախոսությունը խոսքի մշակույթի բաղկացուցիչ մասն է։ Հասարակության մեջ բանավոր խոսքի դերի մեծացման հետ միաժամանակ ընդլայնվում են Ուղղախոսությանը ներկայացվող պահանջները՝ կապված հրապարակախոսության, թատրոնի, կինոյի, հեռուստատեսության նվաճումների հետ։ Գրական լեզվի զարգացման ընթացքում նրա արտաքին ու ներքին գործոններով պայմանավորված տարբերակային ձևերի գոյությունը անխուսափելի իրողություն է (մանավանդ և մանավանդ, գուցե և գուցե)։ Ուղղախոսության դժվարությունների թվին պետք է դասել գրական լեզվի հին և նոր կանոնական համարվող ձևերի հակադրությունը (երիտասարտ և երիտասարդ, հաչողակ և հաջողակ, նրփանցք և նրբանցք)։ Հայոց գրական լեզուն ունեցել է զարգացման երկարատև ժամանակաշրջան, և դեռ շատ են բանավոր ու գրավոր խոսքերի տարբերությունները, որոնք պայմանավորված են մի կողմից հենց ժողովրդի պատմության ճակատագրով, մյուս կողմից՝ գրական լեզվի կազմավորման առանձնահատկություններով։ Ուղղախոսության կանոններն արտացոլվում են ուղղախոսական բառարաններում, հնչյունաբանության ձեռնարկներում և օրինականացվում են համապատասխան մարմինների որոշումներով։ Հայերենի ուղղախոսության և ուղղագրության վերաբերյալ ՀԽՍՀ նախարարների խորհրդին կից տերմինաբանական կոմիտեն ընդունել է մի շարք որոշումներ։
Ատելության խոսքի դեմ օրենսդրությունը Ֆրանսիայում

Ատելության խոսքի դեմ օրենսդրությունը Ֆրանսիայում ներկայացված է ինչպես քաղաքացիական, այդպես էլ քրեական իրավունքի նորմերով։ Նման իրավակարգավորումները պաշտպանում են անհատներին և սոցիալական խմբերին զրպարտությունից և անպատվելուց՝ որևէ էթնիկ խմբին, երկրին, ռասային, կրոնին, սեռին, սեռական կողմնորոշման պատկանելու կամ չպատկանելու, գենդերային ինքնության կամ ֆիզիկական առանձնահատկություններ ունենալու կամ չունենալու հողի վրա՝ լինի այդ խոսքը փաստարկված կամ երևակայական։ Այդ օրենսդրությունը արգելում է որևէ մեկի նկատմամբ խտրականություն հրահրելուն, հոգեբանական կամ ֆիզիկական վնաս պատճառելուն ուղղված հաղորդակցության ցանկացած տեսակ՝ որևէ էթնիկ խմբին, երկրին, ռասային, կրոնին, սեռին, սեռական կողմնորոշման պատկանելու կամ չպատկանելու, գենդերային ինքնության կամ ֆիզիկական առանձնահատկություններ ունենալու կամ չունենալու հողի վրա՝ լինի այդ խոսքը փաստարկված կամ երևակայական։


== Ընտրյալ գործեր ==
1984 թվականի առաջին ատյանի դատարանը արգելել է Ժակ Ռիշարի Ավե Մարիա ֆիլմը գովազդող պաստառ։ Պաստառին պատկերված էր միայն իրանի հատվածում ծածկված երիտասարդ մի կին, որի ձեռքերը և ոտքերը կապված էին խաչին։ Որոշումը չի բողոքարկվել։
1985 թվականին երեք կազմակերպություններ դիմել են Փարիզի դատարան՝ պահանջելով արգելել Ժան Լյուկ Գոդարի Ողջունում եմ քեզ, Մարիա ֆիլմը։ Ֆիլմում Մարիամի և Հովսեփի աստվածաշնչյան պատումը ներկայացվել է ժամանակակից դրությամբ։ Կազմակերպությունները հայտարարել են, որ ֆիլմը վիրավորում էր իրենք կրոնը։ Դատարանը հրաժարվել է արգելել ֆիլմը։


== Տես նաև ==
Հանցագործություն ատելության հողի վրա


== Ծանոթագրություններ ==
Օբոլեթի վանք

Օբոլեթի վանք, վանք Մեծ Հայքի Գուգարք նահանգի Ջավախք գավառի Խիզաբավրա գյուղի մոտ։ Այժմ գտնվում է կիսավեր վիճակում


== Ծանոթագրություններ ==
Տիռիսե

Տիռիսե (էստ․՝ Tõrise), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստեղի

Ստեղի , հայկական մոնոդիայում ձայնեղանակ, որն առանձնանում է իր բազմաճյուղ լադային հիմքով։ Հայ հոգևոր երաժշտության ութձայնի համակարգում ստեղի-ները անվանապես այդ համակարգից «դուրս գտնվող», «լրացուցիչ» ձայնեղանակներ են՝ խարսխված Չորրորդ կողմ (Դկ) և Երկրորդ կողմ (Բկ) հիմնական ձայնեղանակներին [ըստ Ս․ Սալխասյանցի՝ դրանց «ճյուղավորումներն» են, այդ պատճառով Էլ ստեղի (ճյուղ) են կոչվում]։ Սակայն, ըստ Էության, դրանք ևս ինքնուրույն ձայնեղանակներ են և որպես այդպիսին տեսականորեն յուրացվել են դարձյալ վաղ միջնադարում, բուն ութձայնի համակարգի հետ միաժամանակ ու համատեղ։ «Ս․» նշում պարունակող խազագրության պահպանված հնագույն օրինակը Երևանի Մեսրոպ Մաշտոցի անվան Մատենադարանի JVC 1378 պատառիկն է (ընդգրկում Է Հատված Դկ ստեղի եղանակներից «Ուրախացիր, պըսակ կուսից» շարականը, ընդօրինակություն 10 դ․ պատկանած բնագրից)։ Մեզ հասած երաժշտության մեջ Մ․ ձայնեղանակներում ընթացող շարականները (տես Շարական) ունեն ծանր տեմպ, զարդարանք ու բազմազան ռիթմ, ազատ զարգացող, ծորուն մեղեդիներ, որ նաև ներառել են ժողովրդի նվագարանային երաժշտության ելևէջային տարրեր։ Դրանցից յուրաքանչյուրում համադրվում կամ մոդուլացվելով փոխհաջորդվում են մինչև 7—8 տարբեր լադային հնչյունաշարեր․ գեղեցիկ թարմություն է առաջ բերում «հարմոնիկ» քառալար պարունակող հընչյունաշարի միջամտությունը (հաճախ ժող «Կռունկ» տաղի Ելևէջներով)։ Բկ-ի Մ․ եղանակները հիմնականում Գկ-ի ստեղի եղանակների կվարտա վեր հնչող տարբերակներ են։ Նման ընդհանրություններ հայտնաբերվել են նաև նույն եղանակների խազագրություններում, ինչից կարելի է ենթադրել, որ սկզբնապես Դկ-ի և Բկ՜ի Մ․ եղանակների տարբերությունը միայն դրանց համեմատական բարձրության մեջ
է եղել։ Խազագրված շարականներում երբեմն հանդիպում են նաև Չորրորդ ձայնի (Դձ), իսկ մանրուսման երգերում՝ նաև Առաջին կողմի (Ակ) ստեղի-ներ։ Անցյալում կատարվել են փորձեր ութձայնի համակարգը լրացնելու բոլոր չորս՝ Ա-Դ ձայների ստեղի-ներով։ Մ․ եղանակները հայկական շարականներում մեղեդիական խոշոր կառույցի առավել զարգացած նմուշներից են։


== Գրականություն ==
Թաշճյան Ն․, Դասագիրք եկեղեցական ձայնագրության հայոց, Վաղարշապատ, 1874,
Աթայան Ռ․, ’՝Հայկական խազային նոտագրությունը, Ե․, 1959,
ТагмизянЕ, Теория музыки в древней Армении, Е․, 1977:
Սոոնիստե

Սոոնիստե (էստ․՝ Sooniste), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պետրոֆանի

Պետրոֆանի (հուն․՝ Πετροφάνι), լքված գյուղ Կիպրոսի Հանրապետության Լառնակայի շրջանի հյուսիս-արևելքում։ Գյուղը լքվել է 1974 թվականին՝ Թուրքիայի ներխուժման և ներհամայնքային բռնությունների պատճառվ։


== Ժողովրդագրություն ==


== Ծանոթագրություններ ==
Բարիլոչե (դեպարտամենտ)

Բարիլոչե (իսպ.՝  Departamento de Bariloche) դեպարտամենտ Արգենտինայում, Ռիո Նեգրո պրովինցիայի կազմում։ Տարածքը՝ 5415 կմ2։ Բնակչությունը՝ 109.8 հազար մարդ։ Բնակչության խտությունը՝ 20.3 մարդ/կմ2։ Դեպարտամենտը գտնվում է Ռիո Նեգրո պրովինցիայի արևմուտքում։


== Աշխարհագրություն ==
Սահմանակից է՝

հյուսիսից՝ Նեյկեն պրովինցիային,
արևելքից՝ Պիլկանեու և Նորկինկո դեպարտամենտներին,
հարավից՝ Չուբուտ պրովինցիային,
արևմուտքից՝ Չիլիին։
Լեսնոե (գյուղ, Կրասնոպոլիեի շրջան)

Անվան այլ կիրառումների համար տե՛ս՝ ԼեսնոեԼեսնոե (ուկրաիներեն՝ Лісне), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Լեսնոե գյուղում բնակվում էր 180 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջերմաէլեկտրոնային գեներատոր

Ջերմաէլեկտրոնային գեներատոր, էներգիայի ջերմաէլեկտրոնային փոխակերպիչ (ԷԶՓ), ջերմային էներգիան ուղղակիորեն էլեկտրականի փոխակերպող սարք, որի գործողությունը հիմնված է ջերմաէլեկտրոնային էմիսիայի երևույթների վրա։
Պարզագույն ԷԶՓ բաղկացած է վակուումային միջակայքով բաժանված երկու էլեկտրոդներից՝ դժվարահալ մետաղից (սովորաբար Mo, Re, W) պատրաստված կաթոդից կամ էմիտերից և անոդից կամ կոլեկտորից։
1 մակերեույթն ունի ավելի բարձր T1, իսկ 2-ը ավելի ցածր՝ T2 ջերմաստիճան, որի պատճառով 1 մակերևույթից էլեկտրոնների էմիսիան ավելի ջերմաէլեկտրոնային գեներատոր ինտենսիվ է, քան 2-ից։
Էլեկտրոնների էմիսիայի հետևանքով 1 մակերևույթից (կաթոդից) դեպի 2-ը (անոդը) կգնան ավելի շատ էլեկտրոններ, քան 2-ից 1-ը։
1 և 2 թիթեղների միջե կառաջանա էլեկտրական պոտենցիալների տարբերություն։ Էլեկտրական շղթան փակելով R արտաքին դիմադրությամբ, ստացվում է էլեկտրական հոսանք։ Քանի որ ԷԶՓ իրականում իրենից ներկայացնում է էլեկտրական մեքենա, որի աշխատանքային մարմինը «էլեկտրոնային գազն է», ապա ԷՋՓ-ի օգտակար գործողության գործակիցն չի կարող անցնել Կառնոյի ցիկլի օգտակար գործողության գործակից։ Ըստ ջերմության աղբյուրի տեսակի ԷԶՓ-ները լինում են՝ 

միջուկային (ռեակտորային և ռադիոիզոտոպային),
արևային
գազաբոցային։Հեռանկարային է ԷՋՓ-ների օգտագործումը որպես բարձրջերմաստիճանային օղակ էներգիայի բազմաստիճան փոխակերպիչներում։
Խենթ (գետ)

Անվան այլ կիրառումների համար տե՛ս՝ Խենթ (այլ կիրառումներ)Խենթ, գետ Հայաստանի Շիրակի մարզում, Ծաղկաշեն գետի աջ վտակը։ Սկիզբ է առնում Եզնասար լեռան հյուսիսարևելյան լանջերից և Թավշուտ գյուղի հյուսիսային մասում միախառնվում մայր գետին։ Երկարությունը՝ 14 կմ։


== Ծանոթագրություններ ==
Ծոց

Ծոց, օվկիանոսի, ծովի կամ լճի՝ ցամաքի մեջ մտած մաս։ Ծոցը հիմնական ջրավազանի հետ պահպանում է ազատ ջրափոխանակություն և ջրաբանական ու ջրաքիմիական հատկանիշներով նրանից չի տարբերվում։ Խոշորներից են Ալյասկայի, Բենգալյան, Մեծ Ավստրալիական ծոցերը։
Օվկիանոսի որոշ մասեր ավանդաբար ծոցեր են անվանվում, չնայած իրենց ջրաբանական առանձնահատկություններով տիպիկ ծովեր են (Մեքսիկական, Հուդզոնի, Պարսից ծոցերը և այլն)։


== Պատկերասրահ ==

		
		
		


== Ծանոթագրություններ ==
Չուկառկա

Չուկառկա (բուլղար․՝ Чукарка), գյուղ Բուլղարիայի Բուրգասի մարզում։ Վարչականորեն մտնում է Այտոսի համայնքի կազմի մեջ։ Համայնքի կենտրոն Այտոս քաղաքից գտնվում է 9 կմ դեպի հարավ-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 611 մարդ։


== Բնակչություն ==


== Տես նաև ==
Բուլղարիայի համայնքներ
Այտոսի համայնք


== Ծանոթագրություններ ==
Գլեր (Արդենների գավառ)

Գլեր (ֆր.՝ Glaire), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 922 մարդ, բնակչության խտությունը` 142.72 մարդ/կմ²։ Բնակավայրը զբաղեցնում է 6.46 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 16 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 572 աշխատունակ (15-64 տարեկան) բնակիչ, որոնցից ակտիվ էին 389-ը, իսկ ոչ ակտիվները` 183։ Ակտիվության ցուցանիշը կազմում է 68,0 %։ 389 աշխատունակ մարդկանցից աշխատել է 353 անձ (191 տղամարդ և 162 կին)։ Գործազուրկ են եղել 36 անձ (14 տղամարդ և 22 կին)։ 183 անաշխատունակներից 47-ը եղել են աշակերտներ կամ ուսանողներ, 80-ը` թոշակառուներ, իսկ 56-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(871) Ամներիս

(871) Ամներիս (անգլ.՝ Amneris), աստերոիդ աստերոիդների հիմնական գոտում։ Հայտնաբերվել է 1917 թվականի մայիսի 14-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,221708 ա. մ., առավելագույնը մոտենում է 1,9556 ա. մ. հեռավորության վրա և հեռանում 2,4878 ա. մ.։ Արեգակի շուրջ մեկ ամբողջական պտույտ է կատարում 1209,56 երկրային օրվա ընթացքում, իր ուղեծրով շարժվելով միջինում 0,297628 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,25° անկյուն։
Ամներիս աստերոիդը գլխավորում է Ամներիսի աստերոիդների ընտանիքը, որը տեղաբաշխված է հիմնական աստերոիդների գոտում։ Ամներիսի աստերոիդների ընտանիքը հանդիսանում է Նաեմայի ընտանիքի ենթաընտանիք։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(871) Ամներիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
The Legend

The Legend (կոր․՝ 전설, հայտնի է նաև որպես Legend), հարավկորեական բոյ բենդ, գտնվում է SS Entertainment–ի հովանավորության տակ (նախկինում JK Space Entertainment–ի)։ Խումբը կազմված է հինգ անդամներից՝ Լիսին, Ռոյ, Ջիհյոկ, Լիտո և Չանսոն։ Դեբյուտը տեղի է ունեցել 2014 թվականի հուլիսի 9–ին «Left Out» սինգլով։ Ֆան ակումբի անունը «Herose» է։


== Անդամներ ==
Լիսին (կոր․՝ 리슨), իրական անուն՝ Լի Սոն Թե (կոր․՝ 이승태) ծնվել է 1989 թվականի հոկտեմբերի 9–ին։
Ռոյ (կոր․՝ 로이), իրական անուն՝ Կյուն Ֆեն (Չին․՝ 勤奮) ծնվել է 1991 թվականի օգոստոսի 31–ին։
ՋիՀյոկ (կոր․՝ 제혁), իրական անուն՝ Ռյու Ջի Հյոկ (կոր․՝ 유제혁) ծնվել է 1991 թվականի սեպտեմբերի 19–ին։
Լիտո (կոր․՝ 리토), իրական անուն՝ Քիմ Մին Ջուն (կոր․՝ 김민준) ծնվել է 1994 թվականի հուլիսի 3–ին։
Չանսոն (կոր․՝ 창선), իրական անուն՝ Լի Չան Սոն (կոր․՝ 이창선) ծնվել է 1994 թվականի հուլիսի 5–ին։


== Սկավառակագրություն ==


=== Մինի ալբոմներ ===


=== Սինգլներ ===


== Ծանոթագրություններ ==
Արկադի Կազանսկի

Արկադի Կազանսկի (1919 թվական մայիսի 12-?), խորհրդային դիվանագետ։ Արտակարգ և լիազոր դեսպան։
Դիվանագիտական աշխատանքի է անցել 1945 թվականից։

1945-1948 թվականներին՝ ԽՍՀՄ ներքին գործերի նախարարության կենտրոնական բաժնի աշխատակից (1946-ից՝ ԱԳՆ)։
1948-1952 թվականներին՝ ֆրանսիայում ԽՍՀՄ դեսպանատան աշխատակից։
1952-1959 թվականներին՝ ԽՍՀՄ ԱԳՆ կենտրոնական  բաժնի աշխատակից։
1959-1961 թվականներին՝ ԽՍՀՄ ԱԳՆ կենրոնական բաժնի պատասխանատու աշխատակից։
1961-1964 թվականներին՝ Մալիյում ԽՍՀՄ դեսպանության խորհրդական։
1965-1969 թվականներին՝ Ֆրանսիայում ԽՍՀՄ դեսպանության խորհրդական։
1969-1972 թվականներին՝ ԽՍՀՄ ԱԳՆ կենտրոնական բաժնում պատասխանատու աշխատակից։
1972 թվականի մարտի 3-ից 1975 թվականի հոկտեմբերի 23-ը՝ Հասարակածային Գվինեայում ԽՍՀՄ արտակարգ և լիազոր դեսպան։
1975-1978 թվականներին՝ ԽՍՀՄ ԱԳՆ կենտրոնական բաժնի պատասխանատու աշխատակից։
1978 թվականի հոկտեմբերի 4-ից 1981 թվականի օգոստոսի 8-ը՝ Վոլտում ԽՍՀՄ արտակարգ և լիազոր դեսպան։1981 թվականից պաշտոնազուրկ է։


== Ծանոթագրություններ ==


== Գրականություն ==
«Դիվանագիտական բառարան»
Նովոսյոլովկա (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Նովոսյոլովկա գյուղում բնակվում էր 2 882 մարդ։ Բնակավայրը զբաղեցնում է 3,61 կմ² տարածք։ Բնակչության խտությունը կազմում էր 798,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոկրատիս Պապաստատոպուլոս

Սոկրատիս Պապաստատոպուլոս (հուն․՝ Σωκράτης Παπασταθόπουλος, հունիսի 9, 1988(1988-06-09)[…], Կալամատա, Պելոպոնես, Հունաստան), հույն ֆուտբոլիստ, Արսենալի և Հունաստանի հավաքականի պաշտպան։ Տրանսֆերային արժեքը 2014 թվականի հուլիսի 10-ի դրությամբ կազմել է 18,000,000€։


== Կենսագրություն ==


=== Ակումբային կարիերա ===
Պրոֆեսիոնալ կարիերան սկսել է Աթենքի «ԱԷԿ»-ում։ Թիմում նորամուտը նշել է 2005 թվականի հոկտեմբերի 26-ին, Հունաստանի գավաթի «Յաննիա»-յի դեմ խաղում (3։0), այդ խաղում Սոկրատիսը իր հաշվին գրանցել է 1 գոլ։ 2006 թվականի հունվարին նա վարձակալական հիմունքներով 6 ամսով տրվել է «Նիկի Վոլոս»-ին։ Վերադառնալուց հետո կորցրել է իր հիմնական դիրքը, քանի որ արդեն թիմում էին Բուրնո Չիրիլոն, Վանգելիս Մորասը և Տրայանոս Դելասը։ 2008 թվականի մայիսի 14-ին «Պանատինաիկոսոմ»-ի հետ դերբիում Պապաստատոպուլոսը դուրս է եկել ավագի թևկապով - դառնալով հունական ԱԷԿ-ի ամենաերիտասարդ ֆուտբոլիստը, ով կրել է ավագի թևկապը։
2008 թվականի օգոստոսին տեղափոխվել է իտալական «Ջենոա», ակումբը նրա համար վճարել է 4 000 000 եվրո։ Նորամուտը նշել է 2008 թվականի սեպտեմբերի 27-ին, «Ֆիորենտինայի» դեմ խաղում (1։0)։
2010 թվականին տեղափոխվել է իտալական «Միլան», ակումբը նրա համար վճարել է 5.000.000€ + Ձիգոնի, Օդումանդի, (համատեղ սեփականության իրավունքները)։ 2011 թվականին տեղափոխվել է «Վերդեր», բայց վարձավճարային հիմունքներով։ Թիմերը համաձայնության են եկել 1 տարով, ամռանը այդ ֆուտբոլիստին ձեռք բերելու հնարավորությամբ։
2013 թվականի մայիսի 28-ին պաշտանապես դարձել է դորտմունդյան «Բորուսիայի» խաղացող։ 2018 թվականի հուլիսի 2-ին տեղափոխվել է Անգլիա՝ լոնդոնյան «Արսենալ»։


=== Կարիերան հավաքականում ===
Խաղացել է Հունաստանի Մ19 հավաքականում։ Պապաստատոպուլոսը Հունաստանի երիտասարդական հավաքականի ավագն է եղել Մ19 Աշխարհի Առաջնությունում և 2007 թվականին՝ Ավստրիայում։ Այդպես Հունաստանը հասել էր մինչև եզրափակիչ, որտեղ պարտվել է Իսպանիայի Մ19 հավաքականին (1։0)։ Հետո ներկայացրել է Հունաստանի Մ21 հավաքականը։
Առաջին անգամ հավաքական է հրավիրվել 2008 թվականի փետրվարի 1-ին։ Հունաստանի հավաքականում նորամուտը նշել է 2008 թվականի փետրվարի 5-ին։ Մասնակցել է ԱԱ 2014-ին Բրազիլիայում, որտեղ Հունաստանի հավաքականը հասել է մինչև 1/8 եզրափակիչ։


== Ձեռքբերումներ ==
Ակումբային
 «Միլան»

Իտալիայի չեմպիոն (1)։ 2010/11
Ընդհանուր։ 1 մրցանակ «Բորուսիա Դորտմունդ» 

Գերմանիայի սուպերգավաթի մրցանակակիր (2)։ 2013, 2014
Գերմանիայի գավաթի մրցանակակիր (1)։ 2017
Ընդհանուր։ 3 մրցանակ


== Ծանոթագրություններ ==


== Արտաքին հղումներ ==
Պրոֆիլը national-football-teams.com կայքում (անգլ.)
Պրոֆիլը transfermarkt.com կայքում (անգլ.) (գերմ.) (ճապոներեն)
Սոկրատիս Պապաստատոպուլոս (ռուս.)
Պրոֆիլը «Բորուսիայի» պաշտոնական կայքում
Չերեզոլե Ռեալե

Չերեզոլե Ռեալե (իտալերեն՝ Ceresole Reale), կոմունա Իտալիայի Պիեմոնտ մարզի Թուրին գավառում։
Բնակչությունը՝ 158 մարդ (2008 թվականի տվյալներով)։ Բնակչության խտությունը՝ 2 մարդ/կմ²։ Տարածքը՝ 98 կմ²։ Փոստային ինդեքսը՝ 10080։ Հեռախոսային կոդը՝ 0124։
Բնակավայրի հովանավորն է համարվում սուրբ Նիկոլասը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝0124 953200
Էլեկտրոնային փոստ՝ ceresole.reale@ruparpiemonte.it
Պաշտոնական կայք՝ http://www.comune.ceresolereale.to.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վայինդլու

Վայինդլու, էստոնական փոքր կղզի Բալթիկ ծովի Ֆիննական ծոցում։ Այն զբաղեցնում է 6,2 հա տարածք և հանդիսանում է Էստոնիայի ամենահյուսիսային կետը։ Այն ենթարկվում է Լյաենե-Վիրումաա նահանգի Վիհուլա գյուղին։ Այն նաև կարևոր հանգրվան է թռչունների համար ձվադրման ժամանակաշրջանումՎայինդլու կղզին նաև օգտակար է իր փարոսով, որը կոչվում է «tuletorn Vaindloo»։ Կառուցվել է 1871 թ.-ին՝ փոխարինելով 1718 թ.-ին կառուցված փայտյա փարոսին։ Գտնվում է Էստոնիայի ջրային ծառայության ենթակայության տակ։ Այստեղ տեղակայված է նաև Էստոնիայի սահմանապահ զորքերի պահակակետ։


== Արտաքին հղումներ ==
Վայինդլու կղզու լուսանկարներ Archived 2008-06-29 at the Wayback Machine.
Webshots. View of Vaindloo
Tageo.com. Satellite view of Vaindloo
Lighthouse Depot: Vaindloo Lighthouse Archived 2011-06-14 at the Wayback Machine.
The Vaindloo Lighthouse


== Ծանոթագրություններ ==
Հարաբերություն

Հարաբերություն, փիլիսոփայական հասկացություն, որն արտահայտում է երևույթների փոխկապակցության վերացարկված բնույթը։ Հարաբերության հետազոտման կարևորությունը պայմանավորված է ոչ միայն իրի բաղկացուցիչ տարրերով, այլև դրանց փոխդասավորվածության բնույթով։ Հարաբերության կարևոր դերի օրինակ է քիմիական իզոմերիայի երևույթը։ Հարաբերության մասին հասկացությունը պատկանում է իրականության դիֆերենցման այն եղանակին, որը իրականության բոլոր երևույթները ստորաբաժանում է իրի, հատկության և հարաբերության։ Այս բաժանումը, սակայն, քարացած չէ. իրերը, հատկությունները և հարաբերությունները դիալեկտիկորեն փոխկապակցված են՝ դրանք ենթադրում են մեկը մյուսից և մեկը փոխվում է մյուսին։ Դրա հետ մեկտեղ իրերը մեկուսացված չեն մեկը մյուսից, այլ գոյություն ունեն հարաբերությունների համակարգում։ Իրերի հատկությունները անհրաժեշտորեն դրսևորվում են միմյանց նկատմամբ իրերի հարաբերության միջոցով։ Ավելին, իրերը և դրանց հատկությունները կարող են դիտվել որպես հարաբերություններ։ Այսպես, քաղաքատնտեսությունում ապրանքը բնութագրվում է որպես հասարակական հարաբերություն։ Ըստ մատերիալիստական փիլիսոփայության, իրերի միջև հարաբերությունները նույնքան իրական են, որքան և այդ իրերը։
Կենցաղային մետաղաիրերի կոմբինատ

Վաղարշապատի կենցաղային մետաղաիրերի կոմբինատ, խորհրդային շրջանում Հայաստանի տեղական արդյունաբերության նախարարության ձեռնարկությունների համախումբ։ Կազմակերպվել է 1977 թվականին։ Ներառել է Վաղարշապատի (գլխամասային, հիմնադրվել է 1968 թվականին) և Գյումրիի մետաղաիրերի (1956) գործարանները։
Կոմբինատը Ոսկուց, արծաթից, մելքիորից, չժանգոտվող պողպատից և պլաստմասսայից արտադրել է ճաշասպասք, խոհանոցային հավաքածու, ոսկերչական և կենցաղային այլ իրեր։
1977 թվականին թողարկել է 4,6 միլիոն խորհրդային ռուբլուն համարժեք արտադրանք։ 
Արտադրանքն իրացվել է ԽՍՀՄ-ում, ինչպես նաև առաքվել Չեխոսլովակիա և Լեհաստան։